सड़क दुर्घटना में बैंक कर्मी घायल श्रीगंगानगर रेफर, सिर में गंभीर चोट
सादुलशहर| वाटरवर्क्सरोड पर सड़क दुर्घटना में एक बैंक कर्मी बुरी तरह घायल हो गया। सरकारी अस्पताल लाने पर उसे श्रीगंगानगर रेफर कर दिया गया। डॉ. महेश गुप्ता ने बताया कि एसबीआई बैंक कर्मी जगदीश शर्मा के सिर में गंभीर चोट होने के कारण इलाज के लिए एंबुलेंस द्वारा श्रीगंगानगर रेफर किया है। मिली जानकारी के अनुसार, शर्मा हमेशा की भांति सैर कर वापस घर लौट रहे थे। इस दौरान एक बाइक ने टक्कर मार दी। इससे शर्मा सड़क पर गिरे और सिर में चोट लगने से बेहोश हो गए। इनकी पोस्टिंग रायसिंहनगर क्षेत्र में है। चालक बाइक छोड़कर भाग निकला। पुलिस ने मौके से बाइक जब्त की है।
hin_Deva hin_Deva